3. ลักษณะของการประกอบธุรกิจหลัก

3( 1 ) ลักษณะของผลิตภัณฑ์หรือบริการหลัก

บริษัทอิตาเลียนไทย ดีเวล๊อปเมนต์ จำกัด (มหาชน) ประกอบธุรกิจรับเหมาก่อสร้าง
ทั้งภายในและภายนอกประเทศ โดยมีผลงานการก่อสร้างตั้งแต่โครงการอาคารขนาดกลางประเภท
อาคารสำนักงาน โรงแรม จนถึงโครงการขนาดใหญ่ประเภทศูนย์การค้า ท่าอากาศยาน
นอกจากนี้ยังดำเนินการก่อสร้างโครงการสาธารณูปโภคต่าง ๆ ได้แก่ ถนน สะพาน ทางรถไฟ
ระบบ ทางด่วน รวมถึงโครงการวางท่อขนส่งน้ำมันและก๊าซ งานสร้างเขื่อนและโรงไฟฟ้า
ซึ่งต้องใช้ความชำนาญและเทคโนโลยีระดับสูง
โดยสรุปแล้วสามารถแบ่งประเภทการก่อสร้างออกเป็น 9 ประเภท ตามลักษณะงานดังนี้

1. การก่อสร้างอาคารสำนักงาน และโรงแรม

2. การก่อสร้างโรงงานอุตสาหกรรมขนาดใหญ่

3. การวางระบบท่อขนส่ง

4. การก่อสร้างทางหลวงแผ่นดิน ทางรถไฟ ระบบทางด่วน

5. การก่อสร้างสนามบิน ท่าเรือและงานทางทะเล

6. การสร้างเขื่อน อุโมงค์ และโรงผลิตกระแสไฟฟ้า

7. งานระบบโครงสร้างเหล็ก

8. งานระบบการสื่อสารและโทรคมนาคม

9. รายได้จากโครงการที่ไม่สามารถจัดกลุ่มได้ และรายได้อื่นๆ

1.การก่อสร้างอาคารสำนักงาน อาคารชุด ตึกสูง และโรงแรม ( Large–scale Building
Construction )

การก่อสร้างอาคารสูง, โรงแรมขนาดใหญ่, ศูนย์การค้า, โรงพยาบาล,
อาคารที่พักผู้โดยสารของท่าอากาศยาน,ศูนย์ประชุมนานาชาติ และมหาวิทยาลัยต่างๆ
ล้วนแต่เป็นผลงานอันน่าภาคภูมิใจ ที่บริษัทได้สามารถก่อสร้างจนแล้วเสร็จหลายๆโครงการ
ซึ่งแต่ละโครงการต้องอาศัยเทคโนโลยีสมัยใหม่และเทคนิคการก่อสร้างที่ทันสมัย
เพื่อให้บรรลุวัตถุประสงค์ที่ท้าทายความสามารถตามที่สถาปนิกและวิศวกรนักออกแบบชั้นนำได้สร้างจินตนาการอันล้ำเลิศต่อโครงสร้างเหล่านั้นโดยอาศัยทีมงานที่มีคุณภาพภายใต้การบริหารโครงการของทีมวิศวกรที่สูงด้วยประสบการณ์
เพื่อให้การปฏิบัติงานของบริษัทมีประสิทธิภาพยิ่งขึ้น ทางบริษัทจึงได้จัดส่วนสนับสนุนขึ้นภายในองค์กร
โดยจัดให้มีฝ่ายออกแบบทั่วไป, ฝ่ายออกแบบด้านสถาปัตยกรรม, โรงงานหล่อคอนกรีตสำเร็จรูป,
โรงงานประกอบโครงสร้างเหล็กที่อาศัยคอมพิวเตอร์ในการควบคุมการทำงาน
และจัดทีมงานผู้เชี่ยวชาญพร้อมอุปกรณ์พิเศษในการติดตั้ง
ซึ่งส่วนสนับสนุนนี้จะช่วยให้ก่อสร้างโครงการต่าง ๆ แล้วเสร็จอย่างมีประสิทธิผล

  -------------------------------------------------- --------------------
  โครงการในอดีต                                       มูลค่างาน ( ล้านบาท )

  1. อาคารสำนักประชุมของ สหประชาชาติ UN – ESCAP         955

  2. ศูนย์การค้าซีคอนสแควร์                               854

  3. อาคารสิริกิติ์ รพ. จุฬาลงกรณ์                          612

  4. อาคารปฏิบัติการศูนย์คอมพิวเตอร์ ธนาคารกสิกรไทย          730

                                                     

  5. ปลาแดงคอมเพล็กซ์                                  1,460

  6. หมู่บ้านนักกีฬาเอเชียนเกมส์ ครั้งที่ 13                    1,759

  7. อาคารยิมเนเซี่ยม ( เอเชียนเกมส์ ครั้งที่ 13 )            1,514
  -------------------------------------------------- --------------------

  -------------------------------------------------- --------------------
  โครงการปัจจุบัน                                       มูลค่างาน ( ล้านบาท )

  1. อาคารเฉลิมพระบารมี โรงพยาบาลศิริราช                 654

  2.                                                 854
  อาคารศาลาประชาคมและสนามกีฬาในร่มศูนย์เยาวชน(ไทย-ญี่ปุ่น)   

                                                     
  -------------------------------------------------- --------------------

2. การก่อสร้างโรงงานอุตสาหกรรมขนาดใหญ่ ( Industrial Plants & Factories )

ด้วยประสบการณ์กว่า 40 ปี
ทำให้บริษัทเป็นที่ยอมรับว่าเป็นบริษัทก่อสร้างของคนไทยที่มีประสบการณ์ในการงานโครงสร้าง,
การติดตั้งอุปกรณ์ไฟฟ้า และอุปกรณ์เครื่องจักรกล ภายในโรงงานอุตสาหกรรมขนาดใหญ่ทุกๆ
ประเภทอันได้แก่ โรงงานผลิตปูนซิเมนต์, โรงกลั่นน้ำมัน, คลังน้ำมัน, โรงงานบำบัดน้ำเสีย,
โรงงานผลิตเหล็ก และอื่นๆ อีกมากมาย ภายใต้ทีมงานบริหารการก่อสร้างที่มีประสิทธิภาพ
การประสานงานที่ดีระหว่างผู้มีส่วนเกี่ยวข้องทุกกลุ่มของโครงการอันได้แก่ เจ้าของโครงการ,
บริษัทที่ปรึกษา รวมทั้งการใช้แรงงานที่มีประสบการณ์สูง ทำให้บริษัทสามารถก่อสร้างโรงงาน
และติดตั้งอุปกรณ์สำคัญๆ ที่ต้องการความถูกต้องและแม่นยำในการก่อสร้างได้อย่างมีประสิทธิภาพ
และดำเนินการแล้วเสร็จตามวัตถุประสงค์ของโครงการ
อันก่อให้เกิดโรงงานอุตสาหกรรมที่ทันสมัยมากมายภายใต้ผลการก่อสร้างของอิตาเลียนไทย

  --------------------------------------------------- -------------------
  โครงการในอดีต                                        มูลค่างาน ( ล้านบาท )

  1. โรงกรองน้ำดื่มและผลิตน้ำประปาบางเขน                   625

  2. โรงงานปูนซีเมนต์ของบริษัท ปูนซีเมนต์นครหลวง จำกัด         251

  3. โรงงานเหล็กรีดร้อนของกลุ่มบริษัทสหวิริยา                  552

  4. โรงกรองน้ำประปามหาสวัสดิ์                            1,113

  5. โรงกลั่นน้ำมันสตาร์ปิโตรเลี่ยม                           922

  6. สถานีบรรจุและแยกสินค้ากล่อง                           1,238

  7. โรงงานระยองโอเลฟินส์                               586
  --------------------------------------------------- -------------------

  --------------------------------------------------- -------------------
  โครงการปัจจุบัน                                        มูลค่างาน ( ล้านบาท )

  1. งานโยธาระบบระบายความร้อน COCO ระยะที่ 3 ของบริษัท     257
  มารูบินี                                               

  2. โรงงานทอผ้า บ. โรงงานทอผ้าเพชรเกษม ( 1983 ) จำกัด   129

                                                      
  --------------------------------------------------- -------------------

3. การวางท่อขนส่งน้ำมัน ท่อขนส่งแก๊ส ท่อจ่ายน้ำ ท่อร้อยสายไฟใต้ดินและถังเก็บน้ำมันขนาดใหญ่
( Pipeline works and Tank Farm )

การก่อสร้างอุโมงค์ส่งน้ำ, ท่อน้ำมัน, ท่อส่งแก๊ส จากจุดหนึ่งไปยังอีกจุดหนึ่ง
มีวัตถุประสงค์เพื่อให้เกิดความสะดวกในการขนส่ง และลดปริมาณรถบรรทุกที่ใช้ในการขนส่ง
ซึ่งมีผลทำให้ลดค่าใช้จ่ายและบรรเทาปัญหาด้านจราจร
สำหรับความยากง่ายในการก่อสร้างขึ้นอยู่กับพื้นที่ในการก่อสร้างว่าเป็นอย่างไร เช่น พื้นที่เป็นดิน,
ทราย, หรือหิน แนวทางที่จะวางตัดผ่านถนน, ผ่านลำคลอง,ผ่านแม่น้ำ หรือตัดผ่านทะเล
ซึ่งกรรมวิธีในการก่อสร้างขึ้นอยู่กับพื้นที่ๆ ตัดผ่าน เช่น ถ้าพื้นที่กว้างๆ
จะใช้การขุดเปิดหน้าดินแล้ววางท่อ, ถ้าตัดผ่านถนนจะใช้วิธีการเจาะแล้วดันท่อผ่าน
สำหรับการวางท่อผ่านทะเลจะใช้วิธีการวางถ่วงให้จมที่ก้นทะเลนอกจากนั้นยังมีการวางท่อร้อยสายไฟฟ้าใต้ดิน
ซึ่งจะผ่านพื้นที่ ที่มีการจราจรคับคั่ง
จึงต้องใช้เทคโนโลยีพิเศษโดยวางสายไฟฟ้าใต้ดินโดยไม่จำเป็นต้องขุดเปิดหน้าดิน
ซึ่งจะไม่เป็นการรบกวนสภาพจราจร สำหรับเทคโนโลยีนี้บริษัทได้จากการจัดตั้งกิจการร่วมค้ากับ
Skanska Lundby ซึ่งเป็นผู้นำเทคโนโลยีล่าสุดจากยุโรปมาใช้ในการดำเนินการ

  ----------------------------------------------------- -----------------
  โครงการในอดีต                                          มูลค่างาน ( ล้านบาท
                                                        )

  1. ท่อขนส่งน้ำมัน ศรีราชา – สระบุรี ( Thappline )            1,339

  2. ท่อขนส่งน้ำมัน ช่องนนทรี – บางปะอิน ( FPT )               2,082

  3. คลังน้ำมันบางปะอิน จังหวัดพระนครศรีอยุธยา                  450

  4. ท่อส่งน้ำของการประปานครหลวง                           305

  5. ออกแบบและสร้างบ่อท่อร้อยสายไฟฟ้า จิตรลดา                 679

  6. วางท่อน้ำมันใต้ทะเลของโรงกลั่นน้ำมันไทยออยล์                125

  7. วางท่อก๊าซโรจนะ และสถานีเอ็มเเอนด์อาร์                   208
  ----------------------------------------------------- -----------------

  ----------------------------------------------------- -----------------
  โครงการปัจจุบัน                                          มูลค่างาน ( ล้านบาท
                                                        )

  1. บ่อพัก และ อุโมงค์สายไฟฟ้าขนาด 230 เค.วี ( ลาดพร้าว –     1,553
  วิภาวดี )                                               

  2. งานท่อปล่อยน้ำทิ้งลงทะเล คลองด่าน จ. สมุทรปราการ          395

  3. วางท่อลอดใต้แม่น้ำเจ้าพระยา ของโครงการบำบัดน้ำเสีย         278
  จ.สมุทรปราการ                                          
  ----------------------------------------------------- -----------------

4.การก่อสร้างทางหลวงแผ่นดิน ทางรถไฟ สะพาน จนถึงระบบทางด่วน

การก่อสร้างทางหลวงในช่วงแรก เป็นการดำเนินการเองของภาครัฐหรือผู้รับเหมาจากต่างประเทศ
จนถึงปี พ.ศ. 2506 ทางรัฐบาลไทยจึงเปิดโอกาสให้ผู้รับเหมาเอกชนในประเทศ
เข้าร่วมประมูลเพื่อดำเนินงาน ซึ่งบริษัทได้ปฏิบัติงานสร้างทางตั้งแต่ระดับง่ายที่สุด
คือการทำถนนลูกรัง แล้วเพิ่มระดับความยากขึ้น เป็นการทำทางหลวงสายต่างๆ,
ทำสะพานข้ามแม่น้ำขนาดใหญ่, สะพานกลับรถจนถึงระบบทางด่วนยกระดับต่าง ๆ
นอกจากนี้ยังเข้าร่วมดำเนินการโครงการที่จัดว่าทำได้ยากที่สุด
เนื่องจากต้องก่อสร้างผ่านพื้นที่ย่านธุรกิจที่แออัดที่สุด ได้แก่
โครงการก่อสร้างสะพานยกระดับข้ามจุดตัดในกรุงเทพมหานคร, โครงการรถไฟฟ้าธนายง
(บีทีเอส)ซึ่งเป็นโครงการขนาดใหญ่โครงการแรกของประเทศไทย
และโครงการก่อสร้างรถไฟใต้ดินของการรถไฟฟ้าขนส่งมวลชนแห่งประเทศไทย
ซึ่งโครงการดังกล่าวนี้ต้องอาศัยการจัดการด้านการบริหารการก่อสร้างที่มีประสิทธิภาพที่สุดเพราะเป็นโครงการขนาดใหญ่ที่มีความยาก
และต้องการเทคโนโลยี่สมัยใหม่ในการดำเนินการ

สำหรับการก่อสร้างทางรถไฟในปัจจุบัน
ทางการรถไฟแห่งประเทศไทยได้วางนโยบายในการปรับปรุงการสร้างทางรถไฟเป็นแบบรางคู่ทั้งหมดทั่วประเทศ
อิตาเลียนไทยได้เป็นบริษัทแรกที่เข้าดำเนินการในการสร้างทางรถไฟแบบรางคู่โดยร่วมมือกับบริษัทโคจิเฟอร์
ซึ่งเชี่ยวชาญการใช้เทคโนโลยีสมัยใหม่สำหรับการวางราง เพื่อสนับสนุนโครงการดังกล่าว บริษัทฯ
จึงสร้างโรงงานผลิตหมอนคอนกรีตชนิดพิเศษที่ใช้ในการวางรางรถไฟ ณ. อำเภอวิหารแดง จังหวัด
สระบุรี นอกจากนี้บริษัทยังรับติดตั้งรางรถไฟของระบบรถไฟฟ้าธนายง (บีทีเอส)
ซึ่งเป็นโครงการรถไฟลอยฟ้าโครงการแรกของประเทศไทยอีกด้วย

  --------------------------------------------------- -------------------
  โครงการในอดีต                                        มูลค่างาน ( ล้านบาท )

  1. ทางด่วนขั้นที่ 2 ในส่วนย่านพหลโยธิน กับวงแหวนส่วนกลาง      1,400

  2. ทางขึ้นลงทางด่วนมหานคร                              1,858

  3. ถนนสายตลิ่งชัน – พุทธมณฑลสาย 2 ( ตอนที่ 3 )            1,499

  4. โครงการรถไฟฟ้าธนายง ( บีทีเอส )                     16,788

  5. ทางรถไฟสายคลอง 19 ถึงแก่งคอย                       2,842

  6. ทางรถไฟรางคู่ ตอนที่ 1 ( รังสิต – ชุมทางบ้านภาชี )        2,584

  7. ทางด่วนยกระดับ ดอนเมือง – รังสิต                      4,041
  --------------------------------------------------- -------------------

  --------------------------------------------------- -------------------
  โครงการปัจจุบัน                                        มูลค่างาน ( ล้านบาท )

  1. สะพานวัดนครอินทร์                                   688

  2. งานถนนไชยา – พุนพิน                                902

  3. ทางรถไฟรางคู่ ตอนที่ 2 ช่วงที่ 3 และ 4( ภาชี             4,278
  –มาบกระเบาและลพบุรี )                                 
  --------------------------------------------------- -------------------

5. การก่อสร้างสนามบิน ท่าจอดเรือ ท่าเรือน้ำลึก และงานทางทะเลอื่นๆ ( Airports,
Jetty, Deep-sea Port and Other Marine Works )

ประสบการณ์การก่อสร้างสนามบินของบริษัทฯ ได้เริ่มต้นมาตั้งแต่ปี 2506
โดยก่อสร้างสนามบินทหารของอเมริกัน ของหน่วย OICC จากนั้นก็มีการก่อสร้างโครงการต่างๆ
เกี่ยวกับสนามบินได้แก่การสร้างอาคารผู้โดยสารระหว่างประเทศของสนามบินดอนเมือง,ก่อสร้างส่วนขยายของสนามบินภูเก็ต,ปรับปรุงพื้นที่สำหรับสนามบินสุวรรณภูมิเรื่อยไปจนถึงการก่อสร้างสนามบินนานาชาติมันฑะเลย์ในสหภาพเมียนม่าร์

บริษัทฯ ยังคงครองความเป็นผู้นำในด้านงานรับเหมาก่อสร้างทางทะเล
ไม่ว่าจะเป็นการขุดลอกร่องน้ำ, งานทำเขื่อนกันคลื่น และการก่อสร้างท่าเรือน้ำลึก
ซึ่งบริษัทฯมีความภาคภูมิใจที่จะกล่าวได้ว่า
เป็นบริษัทของคนไทยบริษัทแรกที่มีประสบการณ์ในด้านการก่อสร้างท่าเรือพานิชย์ขนาดใหญ่ของเมืองไทย
เพื่อรองรับโครงการพัฒนาชายฝั่งตะวันออก ซึ่งมีความสามารถในการขนถ่ายสินค้า
และสามารถรองรับได้ทั้ง เรือคอนเทนเนอร์ เรือภายในประเทศ เรือสินค้าเกษตร และเรือบริการ
พร้อมติดตั้งระบบสาธารณูปโภคอย่างครบครัน

  --------------------------------------------------- -------------------
  โครงการในอดีต                                        มูลค่างาน ( ล้านบาท )

  1. ท่าเรือน้ำลึกแหลมฉบัง จ. ชลบุรี                         1,419

  2. ท่าเรือน้ำลึกมาบตาพุด จ. ระยอง                        1,782

  3. ท่าเรือน้ำลึกมาบตาพุด ระยะที่ 2 จ. ระยอง                933

  4. งานต่อเติมอาคารผู้โดยสารระหว่างประเทศ สนามบินดอนเมือง   2,135

  5. สนามบินนานาชาติมันฑะเลย์ สหภาพเมียนม่าร์                5,668

  6. งานขุดลอกและถมทะเล จ. ปัตตานี                       403

  7. งานขุดลอกร่องน้ำกระบี่ จ. กระบี่                        195
  --------------------------------------------------- -------------------

  --------------------------------------------------- -------------------
  โครงการปัจจุบัน                                        มูลค่างาน ( ล้านบาท )

  1. ปรับปรุงพื้นที่สำหรับสนามบินสุวรรณภูมิ                      7,700

  2. ท่าเรือน้ำลึกแหลมฉบัง เฟส 2 ระยะที่ 1 จ. ชลบุรี           9,386

  3. ท่าเรือเอนกประสงค์ เอ –2 แหลมฉบัง                    495
  --------------------------------------------------- -------------------

6. การก่อสร้างเขื่อนอเนกประสงค์ อุโมงค์ และโรงงานผลิตกระแสไฟฟ้า ( Multi – Purpose
Hydro – Electric Dams, Tunnels and, Power Plant )

เป็นผลงานอีกด้านหนึ่งของบริษัทฯ ที่มีความภูมิใจที่จะกล่าวว่า บริษัทฯ
เป็นบริษัทของคนไทยเพียงแห่งเดียวที่มีประสบการณ์ การสร้างเขื่อนขนาดใหญ่
และเล็กมาแล้วมากมายในประเทศไทย โดยเฉพาะอย่างยิ่งเขื่อนเขาแหลมที่จังหวัดกาญจนบุรี
ซึ่งเป็นเขื่อนเอนกประสงค์ขนาดใหญ่ และเป็นโครงการที่ต้องใช้เทคโนโลยีขั้นสูง
มีความยากลำบากมากที่สุดเป็นอันดับหนึ่งในด้านวิศวกรรมที่เคยมีมาในประเทศไทย
โดยต้องทำการก่อสร้างผนังกันน้ำใต้ดิน (Diaphram Wall) ลึกถึง 50 เมตร
เพื่อควบคุมทิศทางของน้ำให้อยู่ในส่วนที่กำหนดและไม่ให้เกิดผลการทบต่อโครงสร้างของตัวเขื่อน
รวมถึงการจัดทำอุโมงค์ผันน้ำขนาดใหญ่ในช่วงการก่อสร้าง
มีการจัดทำระบบระบายน้ำสำหรับการชลประทานและการผลิตไฟฟ้าท้ายเขื่อนด้วย

นอกจากอุโมงค์ผันน้ำในโครงการสร้างเขื่อนต่างๆ แล้ว บริษัทฯ
ยังได้ก่อสร้างอุโมงค์รถไฟขนาดใหญ่สูง 6.5 เมตร กว้าง 7.5 เมตร ทะลุช่องเขายาว 1.2
กิโลเมตร เพื่อใช้ในการเดินทางของรถไฟสายคลอง 19 – แก่งคอย
โดยการทำงานจะเป็นการระเบิดหินและขุดจากปลายทั้งสองด้านเข้าหากันและพบกันที่จุดกึ่งกลาง
ซึ่งต้องใช้ความถูกต้องและแม่นยำในการก่อสร้าง

บริษัท ฯ ได้ก่อสร้างโรงไฟฟ้าชนิดต่างๆ ได้แก่ โรงไฟฟ้าพลังความร้อน,โรงไฟฟ้าพลังน้ำ และ
โรงไฟฟ้าพลังกังหันไอน้ำ มากมายในส่วนต่าง ๆ ของประเทศ
ขึ้นอยู่กับความเหมาะสมของแหล่งพลังงาน รวมถึงการสร้างโรงไฟฟ้าย่อยขนาดต่าง ๆ
เพื่อขยายกำลังส่งไฟฟ้าไปยังจุดที่ต้องการพลังงาน

  --------------------------------------------------- -------------------
  โครงการในอดีต                                        มูลค่างาน ( ล้านบาท )

  1. เขื่อนเขาแหลม จ. กาญจนบุรี                           3,895

  2. เขื่อนแม่มาว จ. เชียงใหม่                             257

  3. เขื่อนทดน้ำบางประกง                                 950

  4. โรงไฟฟ้าพลังงานความร้อนร่วม จ.ระยองและ จ. สมุทรปราการ 708

  5. โรงไฟฟ้าพระนครใต้ ระยะ 2                           230

  6. สถานีไฟฟ้าย่อยจตุจักร                                 219

  7. สถานีไฟฟ้าย่อยบางชัน                                 53
  --------------------------------------------------- -------------------

  --------------------------------------------------- -------------------
  โครงการปัจจุบัน                                        มูลค่างาน ( ล้านบาท )

  1. อาคารควบคุมโรงไฟฟ้าราชบุรี Block 1 และ 2             34

  2. โรงไฟฟ้าย่อยชลบุรี อ่าวไผ่ และ ระยอง                   39
  --------------------------------------------------- -------------------

7. งานระบบโครงสร้างเหล็ก (Steel Structure)

งานชนิดนี้มีองค์ประกอบหลักที่แตกต่างจากโครงสร้างทั่วๆไปโดยเน้นหนักในวัตถุดิบประเภทเหล็กกล้า
ส่วนใหญ่จะเป็นการผลิตและประกอบชิ้นส่วนพร้อมอุปกรณ์ ก่อนที่จะนำไปติดตั้งในสถานที่จริง
ตัวอย่างเช่น งานสะพานลอยรถยนต์ข้ามถนนและทางแยกในเขตกรุงเทพมหานคร,
งานโครงสร้างอาคารสูง, เสาไฟฟ้าแรงสูง หรือโครงหลังคาของอาคารยิมเนเซี่ยม
ซึ่งปัจจุบันบริษัทฯ มีหน่วยงานที่รับผิดชอบ โดยเป็นโรงงานผลิตและประกอบชิ้นส่วนโครงเหล็กอยู่ 3
แห่งมีกำลังผลิตรวม 30,000 ตันต่อปี

  --------------------------------------------------- -------------------
  โครงการในอดีต                                        มูลค่างาน ( ล้านบาท )

  1. สะพานลอยรถยนต์ข้ามทางแยก 15 แห่ง ในเขตกรุงเทพมหานคร  4,079

  2. งานโครงเหล็ก โรงไฟฟ้า ลิกไนต์แม่เมาะ 4-11             625

  3. งานโครงเหล็ก โรงไฟฟ้า ลิกไนต์แม่เมาะ 12-13            362

  4. งานโครงเหล็กโรงกลั่นน้ำมันสตาร์ปิโตรเลียม                74

  5. งานโครงเหล็กที่เหมืองแม่เมาะ                          117

  6. งานโครงเหล็กอาคารเอ็มไพร์ทาวเวอร์                    189

  7.งานโครงเหล็กส่วน Bay 5 ของ บ.ไทยน็อกซ์ ระยะที่ 2        127
  --------------------------------------------------- -------------------

  --------------------------------------------------- -------------------
  โครงการปัจจุบัน                                        มูลค่างาน ( ล้านบาท )

  1. ติดตั้งโครงเหล็กงาน COCO แหลมฉบัง                     34

  2. ติดตั้งสะพานเหล็ก ข้ามแม่น้ำนครชัยศรี ของรถไฟรางคู่ ตอนที่ 2  85
  --------------------------------------------------- -------------------

8.งานระบบการสื่อสาร และโทรคมนาคม (Telecommunication Outside Plant
Networks)

ตามแผนพัฒนาเศรษฐกิจและสังคมแห่งชาติ ฉบับที่ 7
ได้ส่งเสริมและยกระดับสาธารณูปการในประเทศ
และเพื่อให้เป็นการรองรับการขยายตัวของภาคอุตสาหกรรมในประเทศและเพื่อดึงดูดนักลงทุนจากต่างประเทศ
ดังนั้นระบบงานสื่อสารและโทรคมนาคมจึงต้องขยายขอบข่ายอย่างรวดเร็ว
ซึ่งการติดตั้งระบบสื่อสารและโทรคมนาคมจะประกอบไปด้วย การขุดวางท่อร้อยสาย, การทำบ่อพัก,
การวางสายทองแดงและสายไฟเบอร์ออปติก รวมทั้งติดตั้งระบบควบคุมการทำงาน
สำหรับงานประเภทนี้บริษัทฯ ได้ร่วมมือกับบริษัทฯ ที่มีความชำนาญโดยเฉพาะ ในการออกแบบ,
จัดหา, ติดตั้ง และทดสอบ จนมีผลงานที่ลุล่วงไปแล้วหลายๆ โครงการ

ปัจจุบันการวางท่อส่งน้ำมันและการวางท่อแก๊สไปยังจุดต่างๆ ในประเทศ
ก็ต้องมีระบบการสื่อสารติดตั้งไปด้วย
เพื่อทราบข้อมูลและปัญหาทุกอย่างที่เกี่ยวข้องกับผลิตภัณฑ์ที่ส่งออกไป
ดังนั้นการประสานงานของฝ่ายก่อสร้างกับฝ่ายติดตั้งระบบสื่อสารจะต้องควบคู่ไปด้วยกัน
เพราะจะต้องวางสายไฟเบอร์ออปติกไปพร้อมกับท่อดังกล่าว
โดยอาศัยเทคโนโลยีสมัยใหม่ในการดำเนินการเพื่อความมั่นใจได้ว่าสายไฟเบอร์ออฟติกที่ติดตั้งไปจะต้องไม่เสียหายในระหว่างการก่อสร้าง

  ------------------------------------------------------ ----------------
  โครงการในอดีต                                           มูลค่างาน (ล้านบาท
                                                         )

  1. โครงการโทรศัพท์ 1 ล้านเลขหมาย                          4,414

  2. โครงการขยายข่ายโทรศัพท์ 800,000 เลขหมาย                2,872
  ------------------------------------------------------ ----------------

  ------------------------------------------------------ ----------------
  โครงการปัจจุบัน                                           มูลค่างาน (ล้านบาท
                                                         )

  1.โครงการขยายข่ายโทรศัพท์800,000เลขหมาย(ส่วนอุปกรณ์สื่อสัญญาณ ) 659

  2. ระบบเชื่อมโยง ออปติกไฟเบอร์ ระหว่าง ขอนแก่น - เชียงใหม่     171
  ------------------------------------------------------ ----------------

3 ( 2 ) การตลาดและภาวะการแข่งขัน

ในภาวะที่ตลาดการแข่งขันในธุรกิจอุตสาหกรรมก่อสร้างมีการแข่งขันสูงมาก
สืบเนื่องจากที่ปริมาณงานก่อสร้างในภาครัฐบาลที่ลดลงอย่างมากเมื่อเปรียบเทียบกับผู้ประกอบธุรกิจในภาคนี้
รวมทั้งปริมาณงานในภาคเอกชน
ซึ่งงานก่อสร้างขนาดใหญ่ที่เกิดขึ้นใหม่ในช่วงสองปีที่ผ่านมามีน้อยมาก
จึงทำให้การแข่งขันที่จะได้งานมีมากและมีผลทำให้งานที่ได้รับมามีราคาต่ำ

ดังนั้นบริษัทฯจึงได้กำหนดนโยบายและกลยุทธ์การแข่งขันในตลาดอุตสาหกรรมก่อสร้างในช่วงระยะเวลานี้
ดังต่อไปนี้คือ

1. การแข่งขันงานในภาครัฐบาล โดยเฉพาะในโครงการก่อสร้างขนาดใหญ่ที่จะมีขึ้นใหม่ อาทิ เช่น
โครงการก่อสร้างสนามบินสุวรรณภูมิ (สนามบินหนองงูเห่า)
ซึ่งมีสัญญาก่อสร้างหลายสัญญาในวงเงินก่อสร้างที่ค่อนข้างสูง
และบริษัทฯมีขีดความสามารถสูงในการดำเนินการงานซึ่งถือเป็นข้อได้เปรียบกับบริษัทคู่แข่งขันในงานก่อสร้างโครงการของรัฐบาลเช่นนี้ทางผู้บริหารของบริษัทฯได้กำหนดนโยบายไว้ว่า
จะต้องเสนอราคาที่สามารถแข่งขันกับบริษัทคู่แข่งขันได้ เพื่อให้ได้งานก่อสร้างขนาดใหญ่มารองรับ
อันจะมีผลให้การดำเนินงานของบริษัทฯมีความต่อเนื่องต่อไป

2. กลยุทธ์การแข่งขันเพื่อให้ได้งานใหม่ จะต้องเน้นในเรื่องของราคาที่จะประมูลงานเป็นอันดับแรก
โดยให้มีหลักเกณฑ์ในการคงไว้ซึ่งคุณภาพ, มาตรฐานของงาน ระยะเวลาในการดำเนินการ
เพื่อคงไว้ซึ่งผลงานที่ได้คุณภาพและมีคุณภาพที่จะรักษาชื่อเสียงของบริษัทฯให้ดีตลอดไป

3. งานของบริษัทฯที่มีอยู่ในมือและกำลังดำเนินการอยู่
ทางผู้บริหารได้กำหนดนโยบายให้มีการควบคุมค่าใช้จ่ายในการลดต้นทุนในการดำเนินการ,
การควบคุมค่าใช้จ่ายโดยให้เพิ่มความเข้มงวด การบริหารงานในโครงการต่าง ๆ ของบริษัทฯ
เพื่อเร่งรัดให้การดำเนินการก่อสร้างโครงการต่าง ๆ
ที่ได้รับมาสำเร็จตามเป้าหมายและส่งมอบก่อนระยะเวลาสิ้นสุดงาน
แต่ยังต้องคงไว้ซึ่งคุณภาพของงาน

4. นอกเหนือจากงานในประเทศดังที่กล่าวมา บริษัทฯ
ยังมีนโยบายหางานในต่างประเทศโดยเฉพาะประเทศเพื่อนบ้าน และประเทศในแถบภูมิภาคเอเซีย
ในงานก่อสร้างโครงสร้างพื้นฐานขนาดใหญ่ที่เป็นงานที่ได้รับการสนับสนุนทางการเงินจากสถาบันการเงินที่น่าเชื่อถือได้
เช่น ธนาคารพัฒนาเอเซีย เป็นต้น ซึ่งงานดังกล่าวจะเป็นงาน

ที่เปิดการแข่งขันให้มีการประมูลงานระหว่างประเทศ โดยกำหนดคุณสมบัติผู้เข้าแข่งขันไว้ในเกณฑ์สูง
ซึ่งเท่าที่ผ่านมาบริษัทฯมีผลงานตามคุณสมบัติที่สามารถเข้าร่วมแข่งขันได้ และบริษัทฯคาดว่าในปี
พ.ศ. 2544
บริษัทฯสามารถเข้าร่วมประมูลแข่งขันในการประกวดราคางานก่อสร้างโครงสร้างพื้นฐานในภูมิภาคนี้

ข้อได้เปรียบ / เสียเปรียบของบริษัทฯ เมื่อเทียบกับคู่แข่ง

1. บริษัท อิตาเลียนไทย ดีเวล๊อปเมนต์ จำกัด (มหาชน)
เป็นบริษัทที่มีชื่อเสียงเป็นที่รู้จักกันในวงการ ธุรกิจก่อสร้างมานานกว่า 40 ปี
มีผลงานที่ดีเด่นและประสพความสำเร็จทั้งภาคราชการและเอกชน

2. บริษัทฯ มีทีมผู้บริหารที่มีประสบการณ์มายาวนาน ในธุรกิจการรับเหมาก่อสร้าง
รวมทั้งมีทีมวิศวกร และบุคลากรด้านแรงงานที่มีความชำนาญในงานโยธา
รวมไปถึงอุปกรณ์เครื่องจักรเครื่องมือก่อสร้างที่เพียบพร้อม

3. เมื่อรวมบริษัทในเครือเข้าด้วยกันแล้ว บริษัทฯ จะมีบริการครบวงจรในธุรกิจก่อสร้าง
นับแต่โรงงาน ผลิตเหล็กเส้น โรงงานปูนซิเมนต์ โรงงานม้วนท่อเหล็ก
โรงผลิตเสาเข็มคอนกรีตและผลิตภัณฑ์คอนกรีตอื่นๆ รวมทั้งบริษัทผู้ให้เช่าเครื่องจักรอุปกรณ์ต่างๆ
ในการก่อสร้าง

4. บริษัทฯ ได้ดำเนินงานการก่อสร้างต่างๆ สำเร็จตามกำหนดเวลาที่ระบุไว้ในสัญญา
และในบางโครงการสามารถทำเสร็จลุล่วงได้ก่อนกำหนดเวลาหลายเดือน
ซึ่งจุดนี้ถือว่าเป็นจุดเด่นที่น่าภาคภูมิใจของบริษัทฯ จุดหนึ่ง

ลักษณะของลูกค้า และความสัมพันธ์ระหว่างลูกค้ากับบริษัทฯ

ลูกค้าของบริษัทฯ แบ่งได้เป็น 2 กลุ่ม ได้คือ ภาครัฐบาลหรือรัฐวิสาหกิจ และภาคเอกชน
โดยที่บริษัทฯ มีความสัมพันธ์ที่ดีกับลูกค้ามาโดยตลอด ทำให้ฐานลูกค้าขยายเพิ่มขึ้นอย่างรวดเร็ว
สำหรับลักษณะลูกค้าและแนวโน้มการทำงานในปัจจุบันส่วนใหญ่เป็นของภาครัฐ
อันสืบเนื่องมาจากความผันผวนทางเศรษฐกิจ
ซึ่งช่องทางในภาคเอกชนคงต้องรอการปรับตัวทางเศรษฐกิจอีกระยะหนึ่ง

สำหรับการทำงานในภาพรวมจะไม่มีความแน่นอนในด้านสัดส่วนทั้งทางภาคเอกชนและภาครัฐบาล
ทั้งนี้เนื่องจากในธุรกิจก่อสร้างและสัมปทานนี้ลูกค้าจะเปลี่ยนแปลงไปตลอดเวลา
ไม่ว่าจะเป็นหน่วยราชการหรือเอกชน
ดังนั้นการดำเนินงานของบริษัทฯจึงไม่ได้ขึ้นอยู่กับลูกค้ากลุ่มใดกลุ่มหนึ่งโดยเฉพาะ

นอกจากมีความสัมพันธ์ที่ดีกับลูกค้าแล้ว บริษัทได้ใช้นโยบายการร่วมทุน (Equity
Participation)ในโครงการที่คาดว่าจะให้ผลตอบแทนอยู่ในอัตราที่เป็นที่พอใจ
นอกเหนือจากนี้บริษัทยังจะได้มีโอกาสเพิ่มรายได้ในฐานะผู้รับประมูลการก่อสร้างของโครงการนั้นๆ
โดยเข้าไปถือหุ้นของโครงการที่มีศักยภาพสูงในแง่ของผลตอบแทนในการลงทุน

  ------------------------------------------- ----------------------------- -------------
  ชื่อโครงการ                                   ชื่อลูกค้าที่ทำสัญญา                 มูลค่าโครงการ

                                                                            (ล้านบาท)

  1.โครงการก่อสร้างทางหลวงสายที่ 3 ที่ประเทศ        การขนส่ง กระทรวงคมนาคม         1,324

  อินเดีย สัญญาที่ 2 A                             ประเทศอินเดีย                   

  2.โครงการก่อสร้างถนนเชื่อมโครงการสะพานวัด        กรมโยธาธิการ,การไฟฟ้านครหลวง,   700

  นครอินทร์                                     องค์การโทรศัพท์ฯ                 

  3.โครงการก่อสร้างระบบสาธารณูปโภคกลาง           บริษัทท่าอากาศยานสากลกรุงเทพ      441

                                              แห่งใหม่                        

  4. โครงการติดตั้งงานไฟฟ้าและเครื่องกลสำหรับ        กิจการร่วมค้าไอโอเอ็น             81

  โครงการรถไฟฟ้าใต้ดิน                                                         

                                                                            

  ชื่อโครงการ                                   ชื่อลูกค้าที่ทำสัญญา                 มูลค่าโครงการ

                                                                            (ล้านบาท)

  5.โครงการปรับปรุงและต่อเติมอาคารโรงเรียนจิตรลดา   โรงเรียนจิตรลดา                 55

  6. สร้างอาคารโรงงานของบริษัท แคนเดิล เอ็มไพร์     บริษัทแคนเดิล เอ็มไพร์ จำกัด        51

  จำกัด                                                                      

  7. โครงการขุดลอกบำรุงรักษาร่องน้ำกันตัง จ. ตรัง     กรมเจ้าท่า                      37

  8. โครงการติดตั้งอุปกรณ์ Generator Stator        การไฟฟ้าฝ่ายผลิตแห่งประเทศไทย     9
  ------------------------------------------- ----------------------------- -------------

นโยบายราคาของบริษัท

ในการคำนวณราคาต้นทุนของงานรับเหมาก่อสร้างเพื่อการประกวดราคาหรือเจรจากับลูกค้า บริษัทฯ
จะคำนึงถึงต้นทุนของวัตถุดิบ, ค่าแรงคนงาน และค่าใช้จ่ายการก่อสร้างเป็นหลัก พร้อมกันนี้
บริษัทยังประมาณค่าใช้จ่ายที่อาจเกิดขึ้นเนื่องจากความล่าช้าในการเก็บเงิน
หรือการเปลี่ยนแปลงราคาของวัสดุก่อสร้างหลักไว้ในต้นทุนการก่อสร้างแล้ว
อย่างไรก็ตามงานก่อสร้างแต่ละประเภทจะมีสัดส่วนของวัตถุดิบ ค่าแรง
และค่าใช้จ่ายในการก่อสร้างแตกต่างกันออกไปตามลักษณะของโครงการซึ่งโดยเฉลี่ยแล้วบริษัทฯ
จะประมาณรวมส่วนของกำไรไว้ที่ 8 – 10%

3 (3) การจัดหาผลิตภัณฑ์ หรือ บริการ

ขั้นตอนการรับงาน

ติดต่อหน่วยราชการ หรือ เจ้าของโครงการ เพื่อซื้อแบบโครงการ

คำนวณต้นทุนของโครงการ จากแบบ ( Cost Estimation )

ยื่นประกวดราคา

รับงานเซ็นสัญญารับเหมาก่อสร้าง

กำหนดผู้ดำเนินโครงการให้เหมาะสมกับลักษณะงาน

มอบหมายผู้รับผิดชอบโครงการได้แก่รองประธาน

บริหารรับผิดชอบโครงการ

วางแผนรายละเอียดและจัดเตรียมงานก่อนลงมือก่อสร้าง

คัดเลือกผู้รับเหมาช่วง

หรือผู้รับเหมารายย่อย

การดำเนินการก่อสร้าง

รายงานความก้าวหน้า

ติดตามและตรวจสอบ

ไม่ผ่านการตรวจสอบ

ผ่านการตรวจสอบ

ตรวจเช็คความเรียบร้อย

ส่งมอบงาน

ขั้นตอนการรับงาน

1. การประกวดราคา การรับงานจากลูกค้าของบริษัทฯโดยการติดตามข่าวการประกวดราคา
ตามประกาศจากหน้าหนังสือพิมพ์ หรือจากบริษัทที่ปรึกษาหรือบริษัทออกแบบ บริษัทฯ
จะเข้าร่วมทำการประกวดราคาโดยมีขั้นตอนดังนี้

1.1 ซื้อเอกสารประกวดราคาเพื่อคิดราคา

1.2 การเสนอราคา

2. การเจรจา บริษัทฯอาจจะรับงานโดยการเจรจาตั้งแต่ต้น
โดยไม่มีการประกวดราคาซึ่งทางบริษัทฯอาจเป็นฝ่ายไปเสนอบริการ หรือ
อาจเป็นทางลูกค้าติดต่อเจาะจงเลือกบริษัทฯ

ขั้นตอนระหว่างการดำเนินงาน

1. แบ่งงาน โดยดูประเภทของงาน และส่งต่อให้ฝ่ายที่เกี่ยวข้องรับผิดชอบเป็นส่วนๆไป

2. แต่งตั้งผู้จัดการโครงการ ( Project Manager )
ซึ่งมีหน้าที่รับผิดชอบในทุกๆด้านของโครงการ

3. วางแผนรายละเอียดโครงการ โดยผู้จัดการโครงการจะ

- จัดตารางโครงการ (Working Schedule) ให้เหมาะกับเงื่อนไข
และระยะเวลาการชำระเงิน

- วางแผนคนงาน จะจำแนกระดับคนงานตามประเภทคนงาน ประมาณจำนวน คนงานที่
ใช้กับงานแต่ละประเภท

- เตรียมสำนักงานชั่วคราว และจัดสาธารณูปโภคต่างๆ เช่น น้ำ ไฟฟ้า โทรศัพท์ ให้พร้อม

- จัดทำตารางการทำงาน โดยละเอียดในแต่ละช่วงของโครงการ

4.การดำเนินการก่อสร้าง
ระหว่างดำเนินการก่อสร้างผู้ควบคุมและหัวหน้างานในแต่ละฝ่ายจะร่วมมือ

คอยตรวจสอบ ดูแล
และรักษาอัตราความก้าวหน้าของงานให้เป็นไปตามแผนและกำหนดเวลาที่วางไว้

5. การรายงานและบันทึก เป็นการรายงานผลเกี่ยวกับรายละเอียดของงานที่ทำ

6. การติดตามและตรวจสอบ ต้องมีการตรวจสอบความก้าวหน้าของงาน ติดตามต้นทุน
เปรียบเทียบกับ

งบประมาณในการก่อสร้าง

7. การตรวจเช็คความเรียบร้อยครั้งสุดท้ายก่อนส่งมอบงาน ตรวจสอบผลงานอยู่เป็นประจำทุกเดือน

ขั้นตอนหลังการดำเนินงานแล้วเสร็จ

การส่งมอบงาน ฝ่ายผู้ว่าจ้างจะตรวจสอบความเรียบร้อยของงาน และจ่ายเงินประกันผลงาน

( Retention Money ) แล้วคืนหนังสือค้ำประกันผลงาน ( Maintenance Bond )
ให้แก่บริษัทฯ

ข้อมูลเกี่ยวกับวัตถุดิบ

รายชื่อบริษัท และร้านค้าที่จำหน่ายวัสดุก่อสร้างให้บริษัทฯ ปรากฎดังนี้

  ------------------------------ --------------------- -------------------
  ชื่อ                             ประเภทกิจการ           จำนวนปีที่จำหน่ายหรือ

                                                       ให้บริการกับบริษัทฯ

  1. บริษัท ปูนซีเมนต์ไทย จำกัด        จำหน่ายผลิตภัณฑ์ปูนซีเมนต์   41 ปี
  (มหาชน)                                              

  2. บริษัท ชลประทานคอนกรีต จำกัด    จำหน่ายผลิตภัณฑ์ปูนซีเมนต์   41 ปี

  3. บริษัท เชลล์แห่งประเทศไทย จำกัด  จำหน่ายผลิตภัณฑ์น้ำมัน      41 ปี

  4. บริษัท นครหลวงคอนกรีต จำกัด     จำหน่ายผลิตภัณฑ์ปูนซีเมนต์   25 ปี

  5. บริษัท พันล้านสติล จำกัด          จำหน่ายผลิตภัณฑ์เหล็ก      15 ปี

  6. บริษัท ไทยเมททอล จำกัด         จำหน่ายผลิตภัณฑ์เหล็ก      13 ปี

  7. บริษัท กวงฮั้วพาณิชย์ จำกัด        จำหน่ายผลิตภัณฑ์เหล็ก      13 ปี

  8. บริษัท สยามสติลซินดิเกต จำกัด     จำหน่ายผลิตภัณฑ์เหล็ก      15 ปี

  9. บริษัท ธนกรชัย จำกัด            จำหน่ายผลิตภัณฑ์เหล็ก      10 ปี

  10. บริษัท สระบุรีซีเมนต์ จำกัด       จำหน่ายผลิตภัณฑ์ปูนซีเมนต์   7 ปี

                                                       
  ------------------------------ --------------------- -------------------

3 (4) งานที่ยังไม่ได้ส่งมอบ

  --------------------------- ------------------------------------- ----------------- -----------
  ชื่อโครงการ                   ลักษณะงาน                              งานที่ยังไม่ได้ส่งมอบ   ปีที่คาดว่า

                                                                    ( หน่วย : ล้านบาท ) จะแล้วเสร็จ

  1. รถไฟฟ้าใต้ดิน               สร้างทางรถไฟใต้ดินสายแรกในประเทศไทย      4,637.11          2002

  ( MRTA ) ตอนเหนือ            ส่วนเหนือ ระยะทางรวม 11 กม. ที่ระดับ                         

                              ความลึก 20 ม. ประกอบด้วย สถานีใต้ดิน 9                       

                              แห่ง และอุโมงค์คู่เส้นผ่าศูนย์กลาง 5.7 เมตร                      

  2. งานสำรวจเหมืองถ่านหิน       งานสำรวจแหล่งถ่านหิน ห่างจากชายแดนไทย     1,591.29          2008

  Mawtaung สหภาพเมียนม่าร์       30 กม. ที่ด่านสิงห์ขร จ. ประจวบคีรีขันธ์                         

                                                                                      

  3. งานปรับระดับและถมดินที่       ถมดินทรายเพื่อก่อสร้างสนามบินแห่งที่ 2 ใช้      677.39            2002

  ที่สนามบินนานาชาติสุวรรณภูมิ       ทรายถม 6.17 ล้าน ลบ.ม. ชั้นทราย ระบายน้ำ                    

                              น้ำใต้ดิน 4.55 ล้าน ลบ.ม.                                   

  4. ก่อสร้างบ่อพักและอุโมงค์ สาย   ก่อสร้างบ่อพักและอุโมงค์สายไฟฟ้า 230 เควี     674.14            2002

  230 เควี สถานีไฟฟ้าย่อย         จากสถานีย่อยไฟฟ้าลาดพร้าว ถึง สถานีไฟฟ้า                       

  ลาดพร้าววิภาวดี                ย่อยวิภาวดี, บ่อพัก และอุโมงค์                                 

  ี                           อุโมงค์สาย 115 kv. จากสถานีไฟฟ้าย่อย                         

                              วิภาวดีถึงสถานีไฟฟ้าย่อยจตุจักร                                 

                                                                                      

                                                                                      

                                                                                      

  ชื่อโครงการ                   ลักษณะงาน                              งานที่ยังไม่ได้ส่งมอบ   ปีที่คาดว่า

                                                                    ( หน่วย : ล้านบาท ) จะแล้วเสร็จ

  5. สะพานวัดนครอินทร์           สร้างสะพานข้ามแม่น้ำเจ้าพระยาบริเวณวัด       451.71            2002

                              วัดนครอินทร์และถนนต่อเชื่อมสายติวา-                            

                              นนท์- เพชรเกษม-รัตนาธิเบศร์ อยู่ในพื้นที่                         

                              บริเวณตะวันตกเฉียงเหนือของกรุงเทพ                            

                              มหานคร และปริมณฑล                                        

                              (สัญญา EW-1 ความยาวรวม 5.3 กม. )                         

  6. งานถนนไชยา-พุนพิน          ก่อสร้างทางหลวงแผ่นดินหมายเลข 41 ชุมพร-    192.83            2002

  จ. สุราษฎร์ธานี                สุราษฎร์ธานีตอน อ.ไชยา-แยกเข้าสุราษฎร์ธานี                     

                              ระหว่าง กม.65+200-กม.109+285.470                         

  7. อาคารเฉลิมพระบารมี         อาคาร คสล. 17 ชั้น ชั้นใต้ดิน 3 ชั้น          320.04            2001

  8. โครงการงานก่อสร้างคลอง     งานก่อสร้างคลองส่งน้ำชนิด Concrete Lining  164.19            2001

  ประปาฝั่งตะวันตกช่วงที่ 2 สัญญา    ยาวประมาณ 37.1 กม., สะพาน จำนวน 9                       

  ช่วงที่ 2 สัญญา G-WR- 2A/2 และ  สะพาน,Drain Culvert จำนวน 13                            
                              แห่ง,อุโมงค์                                               

  G-WR-2B/1                   ส่งน้ำลอดถนนคลอง 6 แห่ง และงานอื่นๆ                          

  9. โครงการงานก่อสร้างคลอง     งานก่อสร้างคลองส่งน้ำชนิด Earth Canai      253.84            2001

  ประปาฝั่งตะวันตก ช่วงที่ 2        ยาวประมาณ 5.716 กม., สะพาน จำนวน 9                      

  สัญญา G-WR-2C/2              สะพาน,Drain Culvert จำนวน 13 แห่ง,                       
                              อุโมงค์                                                   

                              ส่งน้ำลอดถนนคลอง 6 แห่ง และงานอื่นๆ                          

  10. ท่าเทียบเรือและงาน         ก่อสร้างท่าเทียบเรือ,ก่อสร้างฐานรากและ       252.06            2000

  ระบบขนส่งถ่านหิน               ฐานรองรับระบบ Belt Conveyor งานระ                        

  ( COCO Phase III )          บบขนส่งถ่านหินโดยใช้ Belt Conveyor,                         

                              งานไฟฟ้า และงานระบายน้ำ                                   

  11.โครงการก่อสร้างท่อระบายน้ำ   ก่อสร้างบ่อ คสล.3 แห่งความสูง 28 ม. นับจาก  313.63            ไตรมาสที่ 2

  และท่อปล่อยน้ำเสียที่บำบัดแล้ว      แนวท่อใต้ท้องทะเล จนถึงเหนือพื้นผิวน้ำ                           ปี 2002

  ลงทะเล โครงการก่อสร้างบ่อ      ประมาณ 3 เมตร                                           

  บำบัดน้ำเสีย จ.สมุทรปราการ                                                              

  12. โครงการจตุรทิศตะวันออก     ก่อสร้างทางยกระดับ 2 แห่ง ความยาว 2.33    296.58            ไตรมาสที่ 2

  ช่วง ค.                      กม. พร้อมงานก่อสร้างถนนเลียบบึงมักกะสัน                        ปี 2001

                              คลองบางกะปิ จำนวน 6 เส้นทาง ยาวรวม 1.88                   

                              กม.                                                     

  13. โครงการปรับปรุงห้องพัก      ปรับปรุงห้องพักโรงแรม โอเรียนเต็ล บริเวณ     310.19            ไตรมาสที่ 3

  โรงแรมโอเรียนเต็ล             ริมแม่น้ำ                                                  ปี 2001

                                                                                      

                                                                                      

                                                                                      

  ชื่อโครงการ                   ลักษณะงาน                              งานที่ยังไม่ได้ส่งมอบ   ปีที่คาดว่า

                                                                    ( หน่วย : ล้านบาท ) จะแล้วเสร็จ

  14.โครงการวางท่อก๊าซและติดตั้ง   วางท่อก๊าซเส้นผ่าศูนย์กลาง 18 นิ้ว จากบล๊อค    245.07            ไตรมาสที่ 4

  สถานีวัดและควบคุมแรงดันก๊าซ      วาล์วบางปะกงไปโรงไฟฟ้าบางบ่อระยะทาง                        ปี 2001

  โรงไฟฟ้าบางบ่อ                25 กม. และติดตั้งมิเตอร์ที่โรงไฟฟ้าบางบ่อ                        

  15.โครงการปรับปรุงและก่อสร้าง   ก่อสร้างถนน คสล. บนถนนเดิม 3 เส้นทาง      255.75            ไตรมาสที่ 3

  ถนน อิโลอิโล ฟิลิปปินส์           กว้าง 6.10 ม. ยาว 63 กม. และสะพาน คสล.                   ปี 2003
                              4                                                       

                              แห่งยาว รวม 111 ม.                                       

  16. โครงการก่อสร้างทางรถไฟ    ก่อสร้างทางรถไฟความเร็วสูงที่ไต้หวัน(C-295)   4,242.35          ไตรมาสที่ 2

  ความเร็วสูงที่ไต้หวัน ( C-295 )   ตั้งแต่ กม. 312+734 กม. 340+58                             ปี 2004
                              กม.ระยะทาง                                              

                              27.324 กม.                                              

  17. โครงการก่อสร้างทางรถไฟ    งานดินถมทางก่อสร้างสะพานและระบบ          3,215.63          ไตรมาส ที่ 2

  ทางคู่ ( ตอนที่ 2 ) ช่วงที่ 3 และ  ระบายน้ำก่อสร้างอาคารสถานีและระบบอาณัติ                       ปี 2002
  4                                                                                   

  ชุมทางบ้านภาชี-มาบกะเบา และ    สัญญาณ รวมระยะทาง 87.0 กม.                               

  ลพบุรี                                                                                

  18. โครงการก่อสร้างท่าเรือเอนก  1. ก่อสร้างท่าเทียบเรือขนาด 25x400 ม.      408.12            ไตรมาสที่ 4

  ประสงค์ A-2 แหลมฉบัง          2. ก่อสร้างลานกองตู้สินค้า 100,000 ตรม.                       ปี 2001

                              3. ก่อสร้างออฟฟิศ 4 ชั้น พร้อมคลังสินค้า 1                       

                              หลัง, W/S 1 หลัง, CFS 1 หลัง และ                           
                              Entrance                                                

                              1 หลัง                                                   

                                                                                      

  19. โครงการขุดขนดินและถ่าน     1. ขุดและขนดินปริมาณ 225 ล้าน ลบ.ม.       10,982.75         ไตรมาสที่ 3

  หินลิกไนต์ และ ที่เหมืองแม่เมาะ    2. ขุดคัดแยกและขนถ่านหินลิกไนต์ ปริมาณ                         ปี 2009

  จ.ลำปาง สัญญาที่ 4             38 ล้านเมตริกตัน                                           

  20. โครงการก่อสร้างทางรถไฟ    งานดินถมทางก่อสร้างสะพานและระบบ          5,349.23          ไตรมาสที่ 3

  ทางคู่ (ตอนที่ 2 ) ช่วงที่ 1 สาย   ระบายน้ำก่อสร้างอาคารสถานีและระบบอาณัติ                       ปี 2003

  ตะวันออก หัวหมาก-ฉะเชิงเทรา    สัญญาณรวมระยะทาง 46.2 กม.                                

                                                                                      
  --------------------------- ------------------------------------- ----------------- -----------